《送邢道州赵邵州归湖南》
宋代·吕本中

相逢不得款，奈此别离何。长涂已新秋，从此风雨多。

欣然出残暑，如鸟离网罗。我独此淹留，衰病日婆娑。

跂足望二子，洞庭秋始波。道州通家旧，口辩如悬河。

邵州我表弟，玉也保不磨。无由得相就，相近日经过。

黄尘翻马足，未暇眄庭柯。何时寄书来，与我消睡魔。

天凉不饮酒，为子一高歌。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。